Downloaded from YTS.MX
Official YIFY movies site: YTS.MX
FILME RODOMA 1988 M. PAVASARIO SAVAITĖ
Pasiruošęs?
Nematau vertėjo.
Kam tas mikrofonas?
Paprastai gestus rodau maždaug čia.
Taip, maždaug čia.
Bet susijaudinęs daug judu.
Turbūt bus geriau, jei užsidėsiu akinius.
Gerai.
Manau, ir be jų išsiversiu.
Visi pasiruošę?
Taip! Pagaliau!
Noriu papasakoti istoriją.
GALADETO U-TETAS VAŠINGTONAS
VIENINTELIS KURČIŲJŲ UNIVERSITETAS PASAULYJE
Buvau savo merginos kambaryje.
SEKMADIENIS
Staiga…
lemputės ėmė mirkčioti…
ir pajutau vibraciją.
Kažkas spardė duris…
o tai reiškia „Paskubėk, greičiau!“
Greitai nuėjau prie durų…
ir nusileidau žemyn, prie įėjimo į studentų miestelį.
Transliuojame gyvai iš Galadeto u-teto,
kur studentai protestuoja,
nes nori dalyvauti savo mokslo įstaigos ateityje.
Tuoj paskelbs naująjį prezidentą,
studentai nori, kad vadovautų vienas iš jų tarpo.
Važiavau iš KFC.
Važiuodamas valgiau iš maišelio.
Kita ranka taip pat rodžiau gestus,
bet susitikinėjau su girdinčiąja, ji kraustėsi iš proto.
Sakė: „Kurčias vairuotojas! Žiūrėk į kelią.“
Atsakiau: „Nurimk.“
Kai atvažiavau į studentų miestelį…
žmonės daužė
mano mašinos variklio gaubtą.
Studentų demonstracija visą dieną laukia
priešais Galadeto universiteto vartus,
kol viduje vyksta patikėtinių tarybos susitikimas.
Jei studentai bus išgirsti,
universitetas turės pirmąjį kurčiąjį prezidentą
per 124 metus.
Leisdamasi nuo kalvos pastebėjau masę žmonių.
Ore tvyrojo jaudulys.
Pamaniau sau: „Išrinks kurčiąjį.“
Galadetas – vienintelis kurčiųjų universitetas pasaulyje,
per visą 124 m. istoriją jis dar neturėjo kurčiojo prezidento.
1864 m. Abraomas Linkolnas pasirašė įstatymą,
kuriuo įsteigtas pirmas pasaulyje universitetas kurtiesiems.
KURČIASIS PREZIDENTAS DABAR!!!
Dabar tinkamas laikas. Nagi.
Kažkas atnešė dėžę.
Su šūsnimi skrajučių.
Kažkas padavė man popieriaus lapą.
Pamačiau popieriaus lapą…
pakėliau, perskaičiau.
Matai, sakiau.
Girdintieji.
Apsidairiau aplink ir staiga…
Šįvakar Galadeto universitete įsiplieskė protestai.
Universiteto patikėtinių valdyba
atmetė du kurčiųjų kandidatus į universiteto prezidento postą…
ir išrinko girdinčiąją moterį.
Atsisakau su tuo susitaikyti.
Tarp finalistų – du kurtieji,
Harvis Korsonas ir I. Kingas Džordanas,
Galadeto universiteto Menų ir mokslų fakulteto dekanas.
Nesutarimai įsižiebė dėl trečiosios kandidatės,
girdinčiosios, Elžbietos Zinzer.
Negali būti, kad jie išrinko girdinčiąją, ne kurčiajį.
PRIIMATE ŠIUOS DOKUMENTUS? PASILIKSIT JUOS?
IŠMESITE? SUDEGINSITE? TAIP!!
Jie labai pyko.
Jautėsi įžeisti.
Jie norėjo smurto.
Pirmiausia pagalvojau apie kontrolę.
Jie buvo visiškai nekontroliuojami, nevaldomi.
Žiūriu į jus, nufilmuotus tada,
atrodote žiauriai kietai.
Buvau daug lieknesnis.
Atsistojau ir pasakiau: „Visi sėskitės.“
Ir visi atsisėdo.
P. AFRIKOJE VYKSTA APARTHEIDAS ČIA KURTHEIDAS
Mane, kaip jus visus, įžeidžia,
kai mums pasako, kad kurtieji
nėra kompetentingi!
DŽERIS
Matau užsidegusį asmenį…
pasirengusį kovoti.
Ar tokiu gimėte?
Kitiems
atrodžiau kaip nekaltas angelas, bet mano tėvai sakė: „Ne.“
Buvau mažytė velnio išpera.
Patikslinsiu, nesate angelas?
Turiu šiokią tokią aureolę,
bet ji truputį sutepta.
Truputį šleiva.
Mano tėvas buvo geriausiu dantų techniku apylinkėje.
Dauguma žmonių ten ateidavo dėl mano tėčio,
bet jie nenutuokė, kad jis – kurčiasis.
Technikai sakydavo:
„Kokia gėda, kad su mumis dirba kurčiasis“,
todėl jį nugrūdo į rūsį.
Ten jis kasdien dirbdavo.
Jam taip ir neleido sėdėti viršuje.
Jam buvo apmaudu?
Tais laikais kurtieji prie to buvo pratę.
Tiesiog su tuo susitaikė.
Bet aš nesitaikstysiu.
Jūs labai pykstate?
Labai pykstate?
Geriau.
Man taip nenutiks.
Pasaulis negali mūsų sustabdyti!
Šis ginčas atkreipė dėmesį
į grupelę žmonių, kurie buvo pratę užsiimti savo reikalais
viešai nestebimi:
į Galadeto universiteto patikėtinių valdybą.
Paprašiau jų atsiųsti žmogų, kad mums paaiškintų,
o jie atsakė: „Mes užsiėmę.“
Paistalai!
Valdybos nariai
nenorėjo viešos konfrontacijos,
vadinasi, mes jiems nieko nereiškiame.
KURČIASIS PREZIDENTAS DABAR!
Toks jų požiūris.
Taigi, klausėme: „Kur valdyba? Kur valdyba? Kur?“
Norime žinoti, kodėl!
Norime paaiškinimo!
Bet aš žinau, kur patikėtinių valdyba.
ŠĮVAKAR ŠR VAŠINGTONAS
Pikti studentai nužygiavo iki viešbučio „Mayflower“,
kuriame turėjo pietauti keli patikėtinių valdybos nariai.
Buvau priekyje.
Aš visus vedžiau.
Turbūt studentai tiesiog pasirinko mane.
Buvau studentų atstovybės prezidentu,
bet į postą buvau paskirtas vos prieš kelias dienas.
GREGAS
Negalime to leisti! Negalime! Negalime!
Taigi, buvau įstumtas į vandenį nemokėdamas plaukti.
Tai tarsi antausis.
Pas mane pradėjo eiti daugybė žmonių.
Tarsi aš būčiau atsakingas.
Jie žiūri į mane kaip į vadovą, maždaug: „Vesk mane. Kas toliau?“
Kas vadovavo?
Aš.
Valdyba – trečiame aukšte.
Žinote, ką jie daro?
Sėdi, gardžiai valgo
ir šaiposi iš studentų.
Neišleiskite valdybos narių, kol su mumis nepasikalbės.
Studentai stebi patikėtinių valdybos pirmininkę
Džeinę Baset Spilman.
Ta moteris.
Yra daug pykčio, mes vis dar nesuprantame,
man atrodo, turėjome pasirinkti kurčiąjį prezidentą.
Ji buvo snobizmo ir turto įsikūnijimas.
Apsirengusi kaip admiraliteto narė.
Jūs atstovaujate kurčiųjų tautai.
Tvyrojo chaosas.
Visi rodė gestus vienu metu.
Turėjome suvaldyti minią.
Pasak Vašingtono policijos, būsite suimti.
Spręsti jums.
Todėl nusprendžiau perimti žodį.
Policijai atrodo, kad minia per arti.
BRIDŽETA
Noriu, kad duotumėt mums vietos.
Nieko negirdžiu.
Esu visiškai kurčia…
bet viduje jaučiu ritmą.
Moku sekti ritmą.
Gali judėti pagal muziką, nes ją jauti.
Mokykloje buvau rungtynių šokėja.
Turėjome „Pac-Man“ šokį.
Mūsų bendruomenė turi tokį pokštą.
Jei atsisėdi į mašiną ir įjungi radiją,
mes sureaguojam: „Taip, muzika, taip…“
o ten – žinios.
Judesiai ir ritmas…
yra viskas.
Spilman – lauk!
Supratau, kad mums reikėjo ritmo,
kad visi vadovautųsi tuo pačiu taktu.
Spilman – lauk!
Jums pavyko.
Dabar valdyba jūsų išklausys.
Spilman sutiko pasikalbėti su studentais.
Policija pasakė, kad bus šalia ir ją apgins.
Atėjau pasakyti, kad mano vardas yra Džeinė Baset Spilman.
Esu Galadeto patikėtinių valdybos pirmininkė.
Atsiprašau, Džeine.
Atsiprašau, mūsų netenkina
jūsų ką tik priimtas sprendimas.
TIMAS
Dabar turite jiems paaiškinti…
Kai susitikau su Spilman, buvau įpykęs.
Turėjome kurčiuosius kandidatus. Buvome tam pasiruošę.
Kandidatai buvo geri.
Du prieš vieną.
Du kurtieji kandidatai prieš vieną girdinčiąją.
Manau, kad privalote jiems pasiaiškinti.
Timai, norėjote, kad ateičiau
ir pasikalbėčiau su šitais žmonėmis.
Ji buvo itin ori ir padori.
Norėjote, kad pasikalbėčiau su studentais.
Kaip stereotipinė dama iš Anglijos.
Tarsi…
būtumėte surengę arbatos vakarėlį.
Leiskit man šį tą padaryti. Minutėlę paplepėkim
ir pažiūrėkim, ar pavyks apie tai pakalbėt po minutėlės, gerai?
Manau, jau laikas
jums visiems galbūt grįžti į Galadetą,
ramiai praleiskim vakarą…
Paistalai!
Nurimkite.
Turiu klausimą.
Mokate gestų kalbą? Mokate gestų kalbą?
Ne, aš ne…
Ji neturėjo jokio supratimo
apie nieką, kas susiję su kurčiaisiais.
Apie ničnieką.
Gerai.
Džeine, jei galėčiau pasakyti…
Todėl paklausiau: „Kodėl?
Kodėl paskyrėte Zinzer?“
Tada ji atsakė:
„Kurtieji nėra pasirengę dirbti
girdinčiųjų pasaulyje.“
Ką?
Ji iš tikrųjų taip pasakė?
Ji taip pasakė?
O vertėja pasakė: „Teisingai išgirdote.“
Norėjome išsirėkti.
Bet kaip išsirėkti…
mūsų kalba?
Gal jų pasaulis ir tylus, bet jų pyktis šįvakar
yra garsus ir aiškus.
Aš žiauriai pikta, man nuo šito bloga.
Kalbamės su dr. Zinzer jos namuose Grinsbore.
Norėčiau, kad jie žinotų, jog man garbė
dirbti to puikaus universiteto prezidente.
Mes laukėme 124 metus.
Kodėl? Girdinčioji, kodėl?
Mano viduje užsiliepsnojo pyktis.
Kaip matote, už manęs
keli šimtai Galadeto studentų ėmė rinktis
universiteto sporto salėje.
Nepaisant to, nemanau, kad galime vertinti
vieną asmens ypatybę,
kurčiasis ar girdintysis,
kaip savaime apibrėžiančią kompetenciją užimti postą.
Susibūrėme į grupę,
į mažą ratelį pasitarti: „Ką darysime toliau?“
Kažko reikia imtis,
bet ko?
Surengti rytoj mitingą ar ne?
Ar turėtume tą padaryti? Ne, neturėtume to daryti.
Tai ką padarėte?
Supykdysime daug žmonių.
Į kurią parduotuvę?
Važiuok į parduotuvę Floridos gatvėje.
Esmė buvo ne tik tai, kad prezidentu išrinktų kurčiąjį.
Buvo ir kai kas svarbiau.
Girdintieji visada mus pamina.
Anot studentų, patikėtinių valdyba
yra paprasčiausiai nusistačiusi prieš kurčiuosius.
Eikit dabar!
Atėjo laikas įžiebti degtuką.
Linda, paskutinis klausimas:
ar studentai turi bent menkiausią šansą
pakeisti sprendimą?
Pasak valdybos prezidentės Spilman,
sprendimas galutinis. Jie nepersigalvos.
Ugnis įsiplieskė.
Dabar arba niekada. Norim to dabar.
Norime kurčiojo prezidento dabar.
Senelis paskambino man
teletaipu.
Aparatu, kuriuo mes skambiname.
LABAS, SENELI, P
P reiškia „pradėk“,
tavo eilė pradėti rašyti.“
Bet jis nelabai greitai spausdina.
MATĖME ŽINIAS
Senelis pasakė…
PRAŠAU GERBTI VYRESNIUS
O Viešpatie.
Jis to nepasakė, bet žinau, ką galvojo.
Tiesiog susitaikyk.
Nekelk galvos.
Mano tėvai išsiskyrė, kai buvau šešerių.
Tiesą sakant, tėvą man atstojo senelis.
Jis 4-ajame dešimtmetyje mokėsi Kolumbijos universitete.
Vertėjo nebuvo.
Jis turėjo skaityti iš lūpų,
bet užbaigė su trimis moksliniais laipsniais.
Taigi, jis iš manęs labai daug tikėjosi.
Jam nepatiko, jei bendraudavome gestų kalba viešumoje.
Jis man sakydavo:
„Rodyk gestus lyg 45 cm dėžutėje. Ne didesnėje.“
O aš pagalvojau: „Gerai, leisk man lėtai,
po truputį pradėti rodyti gestus vis plačiau.“
Tarsi ieškotum mirties.
Jis sakydavo: „Labai svarbu, kad pritaptum girdinčiųjų pasaulyje.“
Galvojau: „Kodėl?
Neturėčiau privalėti pritapti girdinčiųjų pasauly.
Turiu savo pasaulį.“
PIRMADIENIS
Amžiuje, kuriame pasitaiko piktų,
triukšmingų demonstracijų…
PASIGNALIZUOK UŽ KURČIĄJĮ PREZIDENTĄ
…jų protestas, kaip ir jų pasaulis,
iš esmės buvo klaikiai tylus.
METAS
Galadeto kurčiųjų universiteto studentai kaltina
įstaigos administraciją, kad ši atsisako jų klausytis.
Todėl studentai
uždarė universitetą.
Užrakinome visus vartus.
Studentai autobusais…
užblokavo visus įėjimus į studentų miestelį.
Kas jūs? Apsauginė?
Dirbate čia? Jūs – darbuotoja?
Beveik kaip kariuomenėje – visur dislokuoji žmones.
Įsteigi savo bazę.
Ar studentai pasirengę ir toliau blokuoti įėjimą?
Tikrai taip.
Net sielos atsižadėtume, kad turėtume kurčiąjį prezidentą.
Mes kūrėme įstatymus.
Studentus ypač įsiutino
patikėtinių valdybos pirmininkė Džeinė Baset Spilman…
GESTUS SUPRANTU GERIAU UŽ SPILMAN
…kuri, gindama pasirinktą prezidentę, nemokančią gestų kalbos, pasakė:
„Kurtieji nėra pasirengę dirbti
girdinčiųjų pasaulyje.“
Tas klaidingas pareiškimas, neva…
„Kurtieji negali dirbti girdinčiųjų pasaulyje“,
aiškiai yra netiesa.
- Taip nesakėte? - Nesakiau.
Mane neteisingai suprato, iškraipė žodžius.
Ką jūs pasakėte?
Kalbėjau per vertėją, suprantama.
Ir aplinkybės buvo… labai neįprastos,
viršuje skraidė sraigtasparniai,
už lango klykė ir šaukė
tūkstančiai studentų.
Buvo tikras chaosas.
Todėl tai, ką pasakiau,
negaliu pasakyti, ką pasakiau, nes neprisimenu, kai tiek daug vyko.
- Turite namus Basete, Virdžinijoje. - Tris.
Turėjot tris namus, kur galėjote pabėgti
ir pasislėpti.
Tiesa.
Ar pagalvojote: „Išleiskite mane iš čia“?
Nė karto.
Esu toks žmogus, kuris tiki…
kad jei nusibrėžei kursą ir laikai jį teisingu…
bet kokia kaina turi jo laikytis.
NEPASIDUOSIME… KOL NETURĖSIME KURČIOJO PREZIDENTO
Norime kurčiojo prezidento dabar!
Valdybai labai malonu su jumis susitikti,
su viena sąlyga, tik viena,
kad atidarysite miestelį.
Ne!
Pirma kurčiasis prezidentas, tada atidarysim.
Valdyba sako, kad nesusitiks,
kol neatidarysite studentų miestelio.
Taip, jie taip ir pasakė.
Galiu užbaigti?
Ne.
Tada turbūt nėra apie ką kalbėti. Viso.
Jei nenorite derėtis…
Ir ką jūs pasakėte?
Jie jūsų prašo tik atverti miestelį
per susitikimą.
Studentai atmetė patikėtinio siūlymą susitikti,
jei jie leis vėl atidaryti Galadetą.
Daug pastatų buvo tušti.
Viskas buvo papasakota ant lentos vienoje iš klasių.
Užrašas skelbė: „Šiandien paskaitų nebus“,
o visi, sėdintys paskaitose, buvo išvadinti išdavikais.
Bet tą pirmadienį
daugybė studentų nenorėjo prisidėti.
Jie nenorėjo patekti į bėdą.
Jie bijojo, kad nukentės pažymiai.
Kai kurie netikėjo, kad kurčiajam pavyks.
Aš jiems aiškinau: „Turime juos įtikinti.“
O jie sakė: „Ne, nemanau, kad galime turėti kurčiąjį prezidentą.
Mums nepavyks.“
Turėjau tokių minčių.
Be galo nerimavau.
Aš to neparodžiau, bet jaučiau sunkumą skrandyje.
Bijojote?
Ne.
Kas atsakingas už raktus?
Jei yra studentų atstovas,
jie išklausys labiau.
Kas atstovas?
Tada nusprendėme, kad reikia
išsirinkti lyderį.
Gerai. Dabar metas mums išsirinkti kurčiąjį prezidentą…
Apibūdinkite Timą.
Kupinas entuziazmo, energijos.
Norėtume, kad Spilman būtų pašalinta iš valdybos pirmininkės posto.
Buvo vien vyrai.
Aš prisiverčiau įsibrauti, nes privalėjau.
Gal Spilman turi lėšų…
Kaip apibūdintumėte Bridžetą?
…bet jai iš tikrųjų nerūpi kurtieji.
Stipri.
Liberali moteris.
Bridžeta visada pabrėždavo savo „moterų klausimus“.
Džeris ir kiti kursiokai sakydavo:
„Bridžeta visada mini moterų teises.“
Aš palaikau moteris, esu feministė.
Kažkas pasakė: „Jei viena gelbėjimosi valtis pilna kurčiųjų vyrų,
o kita – girdinčiųjų moterų,
į kurią šoktum?“
Aš palaikau prezidentę moterį,
bet kurtieji yra svarbiau.
Apibūdinkite Džerį.
Atėjo tas metas. Šalin priespaudą!
Jis buvo labai emocingas. Greitai supyksta.
Daužo sieną vietoj to,
kad ieškotų rakto durims atrakinti.
Tuo tarpu Gregas…
buvo visiškai kitoks.
Jis buvo racionalesnis.
Kas per žmogus yra Gregas?
Tikrai norite į tai gilintis?
Taip.
Gregas yra labai tylus.
Jis rodo mažus gestus.
Jis beveik nerodo emocijų.
Jis ne toks tiesmukas kaip aš.
Mano energija liejasi iš rankų į kitus žmones.
Galiu išjudinti klausytojus.
Tada visi sutarėme,
kad lyderiu bus Gregas Hlaibokas.
Visi pritarėme. Nekilo klausimų.
Jaučiau, kad jis netinka.
Gregas Hlaibokas buvo paprastas inžinerijos studentas
Galadeto universitete.
Jis gavo raištį, simbolizuojantį jų tikslą.
Jis – judėjimo vadas.
…gyvensim su tuo, kol mums…
pavyks pasiekti tikslą.
Jaučiau, kad raištis atiteko žmogui, kuris neskiria
skylės grindyse nuo skylės užpakalyje.
Bet žinojome, kad be plano pralaimėsime.
Sprendimus priimu ne aš,
aš tik vedu susirinkimą ir viskas.
Vadinasi, aš sprendžiu, kas kalbės.
Susitikome su daugybe fakulteto atstovų, buvusių studentų,
kurie daug metų bandė išsirinkti kurčiąjį prezidentą.
Jie atėjo patarti studentams.
Tai kas toliau?
Ką jūs, studentai, ketinate daryti?
Sugalvojome keturis reikalavimus. Keturis.
Pirmas… kurčiasis prezidentas.
Nieko nedarysime, kol neturėsime kurčiojo prezidento.
Antra… Spilman atsistatydina iš valdybos.
Trečia… penkiasdešimt vieną procentą valdybos turi sudaryti kurtieji.
Ir jie primygtinai siūlė pridėti ketvirtą reikalavimą:
jokių atsakomųjų veiksmų.
Todėl studentams atrodė saugiau prisidėti.
Mes nenustosime priešintis,
kol nebus įvykdyti reikalavimai.
To nori studentai, tiesa?
Bet svarbiausia, kad mūsų negali suskaldyti.
Turime likti kartu, laikytis kartu, išlikti stiprūs.
Atidarykite šiuos vartus. Nekils bėdų.
Tiesiog atidarykite vartus. Norime, kad vartai būtų atidaryti.
Kodėl turėtume?
Bet jie pabandė rasti kitą būdą patekti į studentų miestelį.
Jie slapčia prapjovė tvorą…
ir sulindo.
Spėju, džiaugėsi: „Patekome į vidų.“
Vėliau suprato,
kad užrakinome ir kabinetus.
Gal baigtumėt?
Ne. Filmuok.
Bandau derėtis. Galim sekundėlę pasikalbėti?
Bet paskui mums pranešė,
kad Spilman su valdyba
norėtų su mumis pasikalbėti.
Nėra jokių žinučių.
Kaip surinkti visus studentus…
įjungėme gaisro signalizaciją.
Kad visi suprastų,
kad reikia išeiti į lauką.
Pamenu, pažiūrėjęs pro langą
mačiau minią žmonių.
Turiu galvoje, šimtai žmonių lauke, kiek akys užmato,
stovėjo ir laukė Spilman.
Ką tuo metu jums reiškė Galadetas?
Tai labai įdomu.
Kaupiasi ašaros.
Pagalvokit apie tai čia.
Aš čia esu svetimas.
Jūs visi – girdintieji.
Bet kai atėjau į Galadetą…
čia namai. Čia mano pasaulis.
Kai patekau į Galadetą pirmame kurse,
ten buvo meka.
Galadete mokėsi studentai iš įvairiausių sluoksnių,
jie surado vienas kitą.
Iš viso pasaulio čia važiavo tarptautiniai studentai.
Nes tai vienintelė tokia vieta pasaulyje.
Kur kurtieji gali būti kurčiaisiais.
Kai ten patekau, jaučiausi labai sujaudintas.
Tarsi būtum atsidūręs kitoje šalyje,
kur visi kalba kita kalba.
Kaip apibūdinti tą patogumo,
saugumo jausmą,
tarsi būtum šeimos apsuptyje?
Kurčiųjų bendruomenės švyturys…
yra Galadetas.
SPILMAN TURI IŠEITI!
Todėl negalėjome priimti vadovo,
kuris nesupranta mūsų pasaulio.
Laukėme, kol ateis Spilman…
kad išklausytume, ką ji pasakys.
Kai ji pradės kalbėti, klausykitės.
Jei ji nepakeis sprendimo,
mes išeisime.
Visiems laba diena.
Vakar Galadeto patikėtinių valdyba
išrinko naują prezidentę.
Patikėtinių valdybos daugumos nuomone,
dr. Elžbieta Zinzer atitiko kriterijus,
išskyrus vieną,
ir pripažįstu, kad tai svarbi išimtis,
išskyrus vieną kriterijų,
kad nesupranta ir gerai neišmano kurtumo,
ji atitiko šiuos kriterijus.
Tačiau…
ši moteris yra rimtai nusiteikusi tapti šios institucijos dalimi.
Ji rimtai nusiteikusi tarnauti jums
kaip gera, sėkminga prezidentė.
Kaip parodytumėte ženklais, ką darė Spilman?
Šis gestas reiškia nepopuliarų kandidatą.
O šitas – galią.
Ji rimtai nusiteikusi dirbti su jumis
ir atkakliai ginti kurčiųjų interesus visur.
Aš ką tik buvau susitikime su valdyba.
Jie atsisakė patenkinti mūsų reikalavimus.
Girdintieji laiko save pranašesniais.
Tiesą sakant, turime tam žodį:
audistas.
Kartais jie nesupranta, kad yra audistais,
bet kartais supranta.
Ir tada kažkas įjungė gaisro signalizaciją.
Siaubingai sunku kalbėti, kai šitoks triukšmas.
124 metai.
Gana!
Atėjo metas.
Jokių nesąmonių.
Kurčiasis prezidentas dabar
VIENYKITĖS DĖL VISUOTINĖS LYGYBĖS
Ne man. Man nebuvo garsu.
Jei ji būtų mokėjusi gestų kalbą, nebūtų kilę sunkumų.
Tyli naktis
Šventa naktis
Viskas ramu
Viskas šviesu…
Aš užaugau kurčiųjų aplinkoje.
Aplinkoje be kliūčių.
Šventas kūdikėlis Toks švelnus ir mielas…
Tuo metu televizijoje nebuvo subtitrų.
Vienos geriausių akimirkų mano gyvenime buvo,
kai sėdėdavome prie virtuvės stalo ir bendraudavome gestų kalba.
Valandų valandas.
Daužydavome tą stalą.
Ant jo būdavo pridrabstyta maisto,
nes kai kalbi gestų kalba, rankos užkliudo daiktus,
ir viskas išsilieja ant stalo.
Bet kai augau, tėvai pastebėjo,
kad truputį girdžiu.
Todėl išmėginau klausos aparatą,
jis man padėjo truputį geriau kalbėti.
Galėjau kalbėti telefonu, bet iš tikrųjų skambindavau tik močiutei.
Kas nors atsiliepia: „Klausau.“
„Klausau.“ „Supratau.“
„Kaip laikaisi?“ „Gerai.“
„Kaip praėjo diena? Kaip oras?“
Jaučiausi: „Tai bent!“
Tai tarsi paglosto savimeilę, tiesa? „Aš galiu tą padaryti.“
Todėl mano tėvas pasakė: „Eisi į vidurinę mokyklą.“
Jis manė, kad kurčiųjų mokykla buvo prastesnė.
Jis baigė inžinerijos mokslus be vertėjo.
Tiesiog viską perskaitė pats.
Jis manė: „Nesvarbu, kad esi kurčiasis.“
Tiesiog „Pamėgink kalbėti…
pamėgink skaityti iš lūpų…
stenkis, kiek gali.“
Klasėje kalbėdavo mokytoja.
Aš tik linkčiodavau, apsimesdamas, kad suprantu.
Sugaudavau vieną kitą žodį.
Raketa.
Bet jei mokytoja nusisukdavo
ir kalbėdavo, žiūrėdama į lentą,
nežinodavau, kas dedasi.
Man buvo liepta persėsti į priekį.
Vaikai sakydavo…
„Tavo ausys sugedusios.“
Taigi, mano pasaulis labai aptemo.
Tai buvo girdinčiųjų pasaulis…
o aš nebuvau vienu iš jų.
Kelios minutės po antros šią popietę
pasklido gandas, kad į miestelį atvažiuos prezidentė Zinzer.
ANTRADIENIS
Trečią dieną…
Zinzer pasakė, kad atvažiuos į studentų miestelį.
Kaip į tai sureagavote?
Šimtai studentų apsupo pagrindinius vartus su linkėjimais.
KELIAUK NAMO, ZINZER!
Ką pasakysit studentams,
sakantiems „Negalėsime jūsų gerbti“,
nes nesate viena iš jų?
Manau, kad kai susipažinsime,
užmegsime labai šiltą
ir produktyvų ryšį.
GALADETO U-TETO PREZIDENTE IŠRINKTA GIRDINČIOJI UGDYTOJA
Elžbieta Zinzer turi slaugos bakalauro
ir magistro laipsnius.
Bet neturi patirties su kurčiaisiais.
KAS TA ZINZER? ŽINDYVĖ!
Dr. Zinzer, pasitikslinsiu,
jūs esate apmokyta slaugė ir turite daktaro laipsnį.
Mums ji nebuvo kompetentinga.
Kompetencija reiškia, kad supranti kurčiųjų kultūrą ir esi kurčias.
Ji nepakviesta. Šiame universitete nelaukiama.
Tai ne jos universitetas.
Policija nori atidaryti šiuos vienerius vartus.
Gerai, dabar turime būti atsargesni.
Kaip ji ketina patekti į studentų miestelį?
Gali įvažiuoti taksi?
Gerai, turime pamatyti, kas sėdi taksi,
nes esmė ta, kad nenorime, jog atvažiuotų Džeinė Baset Spilman ir Zinzer.
Taip susiklostė, kad studentai žvilgčioja į patrulių mašinas,
tikrindami, ar naujai paskirta prezidentė nebando prasmukti į miestelį.
Stokit.
Atidarykit bagažinę.
„Zinzer nėra. Gerai. Galite važiuoti į miestelį.“
Ir suradę ją, nesiruošė pasilikti.
Buvo pasakyta: „jei ją rasit, išmeskit!“
Buvome tarsi slapta karinė bazė,
kurioje yra armija, su veidrodėliu tikrinanti, kas po automobiliu.
Tik keli automobiliai praleisti pro studentų barikadas.
Stokit.
„Zinzer nėra.“
Visą dieną miestelyje sklandė gandai.
Zinzer turėjo būti atskraidinta sraigtasparniu
ir išlaipinta studentų miestely.
Todėl liepiau studentams bėgioti ir stebėti sraigtasparnius.
Pamatę besileidžiantį, turėjo gultis ant žemės.
Neleisime Zinzer atvažiuoti, taškas,
kol nepamatysime kurčiojo prezidento.
Šiltai pasitiksime tą žmogų.
Neabejotinai, tik jį, nieko kito.
Kingas Džordanas, Galadeto Menų ir mokslo dekanas,
vienas iš kandidatų, neišrinktų į prezidentus,
prisijungė prie protestuotojų ir išreiškė jiems paramą.
Siekiau prezidento posto.
DR. KINGAS DŽORDANAS VALDYBOS NARYS
Esu kurčiasis. Manau, labai aišku, kad norėčiau,
jog Galadeto universitetas turėtų kurčiąjį prezidentą.
Kai pasirodėte miestelyje,
visiškai atvirai,
ar tikėjote, kad studentams pasiseks?
Ne.
Gerai.
Sveiki, aš – I. Kingas Džordanas.
Manau, daugelis mūsų netikėjo, kad studentams pasiseks.
Labai džiaugiuosi tuo, kas buvo nuveikta
per pastaruosius aštuonis mėnesius. Bet pasiruošęs…
Kas per žmogus buvo I. Kingas Džordanas?
Jis atrodė labai geras, labai mandagus.
Šypsena ir šiluma.
Stengiuosi skleisti tą pačią žinią.
Nustokite pabrėžti „ne“ žodyje „negalia“.
Visi, lankę jo paskaitas,
vadino jį puikiu profesoriumi.
Jūs panaudojate formulę
Z Y pirminis skaičius minus…
- Y. - Y pirminis, gerai.
Jis buvo kurčias…
bet nepriklausė kurčiųjų bendruomenei.
Dabar aš nieko negirdžiu.
Turiu galvoje, nieko. Nėra garso.
Jei čia būtų reaktyvinis lėktuvas, negalėčiau jo girdėti.
- Nieko. - Nieko.
Nieko, ničnieko.
Visą gyvenimą buvau girdintysis,
bet nusipirkau motociklą.
Vieną vakarą važiuodamas namo
atsitrenkiau į mašiną.
Kai atsipeikėjau, garso nebebuvo.
Mane nukreipė į Galadetą, sakė, ten man padės.
Pirmą dieną bandžiau kalbėti gestų kalba,
keli aplinkiniai traukė mane per dantį.
Per pirmą paskaitą atsisėdau ir stebėjau profesorių…
o jis net nejudino lūpų.
Jis tik…
O Dieve, kaip aš mokysiuosi?
Aš išties buvau balta varna.
Mes esame didelė šeima. Galinga šeima. Ir aš noriu…
Studentai labai rėmė mane kaip prezidentą.
Bet kurčiųjų bendruomenėje yra žmonių,
sakančių, kad nesu iš tikrųjų kurčiasis.
Jei esate nusiteikę dirbti su manimi,
galime įrodyti pasauliui, kad kurtieji gali padaryti bet ką.
Ačiū.
Girdinčiųjų bendruomenėje yra žmonių,
kurie nesupranta, ką man reiškia būti kurčiuoju.
Taigi, nesu tikras, ar tikrai priklausau abiem pasauliams.
Aš svyruoju.
NORIME TEISINGUMO DABAR
NE, PO GALAIS. NORIME NEGIRDINČIOJO PREZIDENTO
Šiandien – ta diena, kai pamėginsiu
užmegzti reikiamą ryšį su studentais
ir paprašysiu jų suteikti man progą
pabendrauti su jais asmeniškai.
Antradienio popietę gavau tiesioginės viršininkės
nurodymą
padėti Zinzer susitikti su studentų lyderiais.
Todėl nuėjau pas studentus
ir papasakojau apie skambutį.
Jie paprašė susitikti su mumis miestelyje, mes atsisakėme.
Jie paklausė: „Tai ką norite daryti?“
Atsakiau: „Susitiksime, bet neutralioje teritorijoje.“
Studentai už manęs ką tik sužinojo,
kad studentų lyderiai susitiks
su dr. Zinzer.
Studentai kartojo: „Išlikite stiprūs. Užsispyrę. Kovokit!“
Įsivaizduokite tipišką pigų motelį.
Atvažiavo Zinzer.
Ji vilkėjo dalykišką kostiumėlį. Sėkmę lemianti apranga.
Labai valdinga. Tokia užsidegusi.
Pagrindinis jos tikslas buvo pademonstruoti savo jėgą.
„Vadovauju aš.“
Bet tada ji pradėjo kalbėti.
Ir ji vis kartojo: „Nuveiksiu dėl jūsų daug gero.
Nesijaudinkit.
Atėjau padėti.“
Ji atėjo iš medicininės aplinkos,
todėl jai atrodė,
kad kurtumą…
reikia gydyti.
Ir vėl tas pats senas požiūris…
galiojantis metų metus.
„Turiu jums padėti.
Turiu padaryti tai dėl jūsų.“
„Sutvarkykime jūsų sugedusias ausis.“
Yra tokia filosofija…
kad kurtieji gali kalbėti.
TELEFONAS ATSIRADO 1875 M. BIRŽELIO 2 D.
Viskas prasidėjo nuo Aleksandro Greihamo Belo.
Maniau, jis buvo savotiškas amerikietiškas didvyris?
Kai sužinote apie jo kitą pusę,
jūsų nuomonė apie jį gali pasikeisti.
Jo žmona buvo kurčioji. Jo motina taip pat buvo kurčioji.
Ir jam labiausiai kliuvo, kad visuomenė žvelgė į jas iš aukšto.
Jam atrodė, kad jas reikia pataisyti.
Todėl jis pabandė įdiegti pokytį kurčiųjų lavinime.
Pasaulis buvo tyli vieta.
VOKALINĖS FIZIOLOGIJOS MOKYKLA
Nėra tokio dalyko kaip garsas.
Jie net nežino, kas yra žodis.
Be žodžių negali būti minčių,
tik jausmai, niekaip nesusieti su mintimis.
Kai mokiausi mokykloje,
kasdien buvo būtina dalyvauti kalbos pamokoje.
Būdavau klasėje, mane iškviesdavo
į kalbos pamoką.
Jis turės 3 000 individualių kalbos mokymo valandų,
per kurias mokysis tarti žodžius, kurių negirdi.
Turėjau uždėti ranką mokytojai ant nosies.
Jis mokosi pajusti kvėpavimo pokyčius,
tariant skirtingus garsus, ir veidrodyje mokosi lūpų judesių.
Gan neblogai. Tvirčiau.
Aš buvau tas vaikas Kalbos terapijos mėnesio plakate.
BRIDŽETA NEGIRDI… BET JI MOKOSI
Jie reklamavo:
„Čia mergaitė, kuri išmoks kalbėti ir girdėti.“
„Bell Telephone Labs“ sukūrė daug prietaisų,
kuriais vaikais tikrinami, siekiant nustatyti tikslų
klausos sutrikimo laipsnį.
Su jais dirba specialiai parengti mokytojai.
Pasiimdavau ausines ir siųstuvą,
kurį užsidėdavau ant krūtinės.
Mokytojo mikrofonas, prijungtas
prie vaikų klausos aparatų,
sustiprina jų girdimą garsą.
Mums buvo draudžiama kalbėti gestų kalba,
bet kai mokytojas nusisukdavo, žemai rodydavome gestus vienas kitam,
kol mokytojas vėl atsigręždavo.
Jei vaiką patalpinsime aplinkoje, kurioje kalbama gestais,
jis išmoks gestų kalbą.
Jie patalpinsime vaiką kalbančiųjų aplinkoje, jam teks kalbėti.
Tai nėra žiauru.
Jei kalbėdavai gestų kalba, tau uždroždavo liniuote per rankas.
Sugebėjau ištarti garsą „č“.
Mokytojai buvo sužavėti.
„Gali ištarti „č“ garsą.“
Tada mokytoja sustabdydavo pamoką,
pakviesdavo kitus mokytojus iš kitų klasių
į koridorių
ir jie prašydavo: „Pasakyk dar kartą. Gali dar kartą pasakyti „č“?“
Ir visi aiktelėdavo: „Oho!“
Man tai paglostė savimeilę.
ATA SKRUDŽAS
Penktoje klasėje vaidinau spektaklyje.
„Kalėdų giesmė“.
Niekas nekalbėjo gestų kalba.
Tik garsiai…
atėjo keli girdintieji,
jie mums plojo,
tarsi būtume puikiai padirbėję.
Jaučiausi labai gerai.
Taigi, spektakliui pasibaigus,
paklausėme: „Ar ką nors supratote?“
Ir girdintieji pasakė…
„Nesupratome visiškai nieko.“
Jie mus vertė būti girdinčiaisiais ir mąstyti kaip girdintieji.
Aš pAariau kaĖinĮ AviUką.
Noriu, kad darytum pauzes.
Aš pA…
Mokytojai pranešė mano tėvams:
„Jūsų dukra nedaro pažangos.“
Skambėjo tarsi: „Negirdi arba nekalbi?
Esi kvaila.“
KrIstIna PriPil ŠaLo vA
Gerai, bet dalį pamiršai.
Gestų kalba yra atskira kalba.
Gestų kalba man labai svarbi.
Ji neatskiriama nuo mūsų.
Jie žiūri į kurčiuosius kaip į kažką blogo.
Kaip į defektą,
į klaidą.
Kaip į turinčius klausos sutrikimą.
Neturime sutrikimo.
Zinzer pasakė:
„Susirasiu mokytoją, kuris mane išmokys gestų kalbos,
išmoksiu bendrauti gestais.
Po kelių mėnesių galėsiu su jumis susikalbėti.“
Jūs nesuprantate.
Išmokti gestų kalbą užtrunka metų metus.
Turite gyventi, miegoti, valgyti ir kvėpuoti su kurčiaisiais,
kad suprastumėte tą neviltį ir priespaudą.
Į viską, ką ji sakė, jie atsakė: „Ne.
Nepriimtina, neįmanoma.
Jūs negalite tapti Galadeto prezidente, niekada.“
Buvau labai nustebintas.
Taigi, išvažiavome.
Jai nepavyko pasiekti savo.
Grįžome į studentų miestelį.
Tą akimirką
buvo justi labai gilus ryšys.
Gimė įgalinimo jausmas.
Pradėjome tikėti savimi.
Maždaug, mes laimėsime.
Komandos vadovai, čia mūsų komandos vadovai.
Pamatėme viltį.
Man pranešė, kad dr. Zinzer važiuoja…
į Spaudos klubą.
Ir netrukus atvyks,
bet nenorėjome ilgiau jūsų gaišinti,
o ponia Spilman yra čia ir gali pradėti susirinkimą.
Zinzer sėdėjo priekyje, aš – ant galinės sėdynės.
Mačiau, kad ji laiko telefoną ir kalbasi.
Aš neturėjau vertėjo.
Laba diena, ponios ir ponai.
Šis susitikimas sušauktas tam,
kad Galadeto universiteto patikėtinių valdyba
paskelbtų pranešimą.
Ir aš sakau: „Galite paleisti mane Galadete.“
O ji sako: „Ne.
Važiuojame į Nacionalinį spaudos klubą.“
Buvau užrakintas automobilyje.
Kartu mes – vieningi.
Sveiki, dr. Zinzer.
Labai nustebau, kai mano tiesioginė viršininkė
sugriebė mane ir pasakė: „Gerai, dabar turi lipti ant scenos
ir turi paremti valdybą.“
O dabar norėčiau pristatyti jums…
dr. Kingą Džordaną.
Ir, Kingai, gal norite ką nors pasakyti
šiems žmonėms.
Noriu, kad žinotumėte, jog privalau daryti tai,
kas geriausia Galadeto universitetui.
Todėl mano kaip dekano pareiga
yra visais įmanomais būdais paremti jos pastangas.
Ar prašote studentų nustoti protestuoti?
Aš atsidūriau labai keblioje padėtyje,
noriu, kad žinotumėte.
Labai gailiuosi, kad dėmesys nukrypo į mane.
Man buvo išties sunku.
Nepamirškite, buvau dekanas, todėl mane galėjo bet kada atleisti.
Manote, kad atėjo laikas nutraukti protestą?
Taip, manau.
Manau, atėjo laikas užmegzti prasmingą dialogą
su naująja, septintąja Galadeto prezidente.
Ačiū.
Mane ištiko šokas.
Stengėmės tiek daug dėl jo padaryti,
o tu tokiu metu pakiši tokią kiaulystę
ir pereini į kitą pusę?
Aš atsidūriau labai keblioje padėtyje,
noriu, kad žinotumėte.
Tu silpnas, toks silpnas, pažiūrėk!
Mes čia, remiame tave.
Mano kaip dekano pareiga yra visais įmanomais būdais
paremti jos pastangas.
Jaučiausi išduota.
Pagalvojau sau:
„Jis iš tikrųjų nėra kurčiasis.“
Vertybės, įdiegtos jam augant,
kilo iš girdinčiųjų pasaulio, ir jis jų neatsikratė.
Jei jis būtų gimęs kurčiuoju, nemanau, kad būtų tapęs išdaviku.
Aš paprasčiausiai buvau kandidatu į postą,
dėl to, kad esu kurčiasis,
pritraukiau į save daugiau dėmesio nei turėčiau.
Studentai miestelyje buvo informuoti,
kas buvo pasakyta spaudos konferencijoje.
Mums tai buvo nevilties akimirka.
Tikiuosi, kad studentai padės man įgyti žinių
apie kurtumą ir gestų kalbą, kurios pradedu mokytis nedelsiant.
Jie visada laimi.
Tai tik dar labiau pakurstė studentų pyktį.
Šiuo metu padėtis šiek tiek nevaldoma,
kaip žinote.
Studentų miestelyje valdymo sistema sugriuvo.
DR. ELŽBIETA ZINZER
DŽEINĖ B
Jei padėtis dar labiau suprastės,
turėsiu imtis veiksmų, kad ją suvaldyčiau.
Pagrindinė vakaro naujiena – patikėtinių valdybos nariai
visą dieną posėdžiavo,
tardamiesi dėl strategijos, kaip perimti Galadeto teritorijos kontrolę.
Mes kartojome: „Jokio smurto, jokios žalos.
Jokio smurto, jokios žalos.“
Matyt, teks suimti būrį žmonių.
MES NEPASIDUOSIME!!!
Mes jau turėjome tą stereotipą:
„Jei jie nekalba, vadinasi, yra kvaili.“
Taigi, ar norime pridėti dar ir smurtą?
Pasitraukite nuo šaligatvio, pone.
Ten buvo žurnalistai su kameromis.
Jei būtume sukėlę riaušes, būtume praradę paramą.
Mums reikėjo išorinės paramos, ypač žiniasklaidos.
Į mus nukreipta daugybė kamerų.
Grasinimai, bauginimai, demonstracijos, neramumai…
Aš tik noriu žinoti, kas konkrečiai nutiks,
kol dar nieko nesiėmėte.
Tai vedamasis straipsnis: „Studentai, regis, nesupranta,
kaip šis bandymas pasirodyti aktyvistais
gali pakenkti universiteto reputacijai.“
Policininkas sudavė studentui per veidą.
Kad ir kas tą parašė…
eikit velniop.
Amerikiečiai mokesčių mokėtojai, kiek žinau,
apmoka 75 procentus universiteto išlaikymo išlaidų.
O jei Kongresas pasakys: „Nutrauksime federalinį finansavimą,
jei visi negrįšite į auditorijas?“
O jei viskas išsipūs iki tiek,
kad Kongresas nutrauks finansavimą?
Galadetas užsidarys.
TREČIADIENIS
Trečiadienį
buvome nemiegoję tris naktis.
KURČIASIS PREZIDENTAS DABAR!
Nedaug valgėme.
Taigi, žmonės buvo išvargę.
Neabejoju, kad jaučiatės išsekę,
todėl susirinkimas bus trumpas…
Kažkas pranešė, kad mums siūloma duoti interviu
per nacionalinę televiziją tą vakarą.
Galimai bus milijonas žiūrovų.
Manęs paprašė tiesioginiame eteryje kalbėtis
su Zinzer.
Norėjot, kad pasirinktų jus?
Limuzine labai nervinausi.
Man tai buvo didžiulė atsakomybė.
Tai buvo mūsų paskutinė galimybė būti išgirstiems.
Todėl įsijungiau klausos aparatą.
Mėgstu girdėti, nes man patinka jausti supančią aplinką.
Gerai, po minutės pradedam transliaciją.
- Pasakysit, kai būsit pasiruošę? - Filmuojam.
Galadeto Kurčiųjų universiteto studentai
kaltina universiteto administraciją, kad šie atsisako klausytis,
todėl studentai uždarė universitetą.
Buvau su draugais bendrabutyje.
Daug studentų buvo susirinkę į grupeles skirtinguose kambariuose.
Ji bus tarp svečių, taip pat ir
Galadeto studentų atstovybės prezidentas Gregas Hlibokas.
Devyni, aštuoni, septyni, šeši…
…penki, keturi, trys, du, vienas.
Ir pradedam.
Čia „ABC News Nightline“,
rodome iš Vašingtono, Tedas Kopelis.
Gal jus tai šiek tiek blaškys,
bet jei yra laida, kurios turinys
turėtų būti suprantamas kurtiesiems ir neprigirdintiesiems,
tai šio vakaro laida.
Daugybė kurčiųjų arba neprigirdinčiųjų
neturi subtitravimo įrangos, todėl šįvakar skaityti galite visi.
JŪS KLAUSOTĖS IR ŽIŪRITE ISTORIJĄ, KURI
YRA BE GALO SVARBI KURTIESIEMS IR NEPRIGIRDINTIESIEMS TARP MŪSŲ.
Eteris po 90 sekundžių.
Reikėjo galvoti apie tiek daug dalykų,
tos mintys sukosi mano galvoje.
Mane apmokė ryšių su žiniasklaida atstovas,
mane grimavo, visi man tapšnojo per petį.
O aš galvojau: „Ne, šito per daug.
Man tik reikia susikaupti.“
Tada pasakiau sau…
„Esu kurčiasis.
Aš toks esu.
Viskas, ką galiu…
tai būti savimi.“
Keturi, trys, du, vienas.
Dr. Zinzer…
ar nėra pasiekiamas taškas, kai tenka pasakyti,
kad universitetas turi galėti veikti,
jei jis negali veikti su manimi, turės veikti su kažkuo kitu?
Tikiu, kad šiuo metu
jaučiu labai stiprų pageidavimą
dėl mano pasitraukimo,
bet kol kas nesu įsitikinusi, jog nuomonė yra vieninga.
Sulaukiau daug paramos ženklų…
Kaip sekėsi Zinzer?
Ji buvo labai profesionali.
Paramą man išreiškė Kingas Džordanas.
Labai rami.
Gregai, leiskit paklausti.
Ar būtumėte pasiruošęs
surasti sprendimą, kuris būtų naudingas visiems?
Tai, kas vyksta dabar, nenaudinga niekam.
Gerai, Tedai…
mano pastabos dabar skirtos dr. Zinzer,
nes manau, kad svarbu pakomentuoti jos žodžius.
Paprašysiu truputį tiksliau atsakyti
į klausimą, kurį jums uždaviau, tai yra,
kadangi tiek kalbama apie dialogą,
ar būtų įmanoma, pavyzdžiui, rytoj jums…
Kaip Gregas pasirodė?
Buvo maždaug:
„Jūs kalbate apie mane, mane rodo per nacionalinę televiziją…“
Jis jautėsi nesaugiai.
…susėsti ir pasistengti surasti sprendimą.
Artėja mokslo metų pabaiga,
esu tikras, kad daugelio gyvenimai buvo sutrikdyti.
Net ir pasiekus šį tašką, ar negalima ko nors išspręsti dialogu?
Sėdėjau ir galvojau: „Tai tikrai nėra gerai.“
Gal tiesiog buvau išsigandęs.
Taigi, esu nusiteikusi prisiimti atsakomybę,
kurią sutikau prisiimti praėjusio sekmadienio vakarą,
iki tol, kol patikėtinių valdyba galimai paprašys manęs atsitraukti…
Jis tiesiog klausėsi.
…užėmiau poziciją, mane pakvietė tapti prezidente…
Jis galvojo taip, kaip dauguma kurčiųjų.
Visai kaip mano tėvas.
„Nugrūsite mane į rūsį? Gerai.“
Jis tiesiog su tuo susitaikė.
Tai tiesiog įprotis.
Jie taip ilgai taikstėsi,
ir yra tvirtai įtikėję,
kad kurtieji nieko nesugeba.
Daryk, kas liepta.
Lik, kur esi.
Jie įpranta visą gyvenimą girdėti, kad jie negali.
Ir todėl tas žodis „negali“…
tiesiog įstringa jų galvose.
UŽDUOSIU PASKUTINĮ KLAUSIMĄ, IR UŽBAIGSIME ŠIĄ DISKUSIJĄ.
Dr. Zinzer,
žinau, kad suprantate, nes esate empatiškas žmogus.
Ar suprantate tiek,
kad net pasakytumėte:
„Jei tai yra taip svarbu
visiems tiems žmonėms, aš atsistatydinčiau?“
Patikėtinių valdyba yra įgaliota spręsti,
kas turėtų būti kitu prezidentu. Aš to spręsti negaliu.
Liko 30 sekundžių.
Ačiū, Tedai. Išties tikiu,
kad kurtieji labai daug sugeba…
Tada įrodykit!
Galiu užbaigti sakinį?
Išties tikiu… Labai tvirtai tikiu,
kad vieną dieną kurčiasis…
Ne, tai jau pasenusios žinios. Man įgriso šita frazė.
„Vieną dieną“, vėl ir vėl. „Kada nors kurčiasis…“
Turime nutraukti šį ratą.
Mes tai girdime jau 124 metus.
Pavargome girdėti šią frazę.
Ir tada jis pagaliau prakalbo.
Tai tik ratas.
Kaskart atėjęs naujas prezidentas sako: „Vieną dieną“.
Buvę prezidentai visada sakė: „Kada nors…“
Štai ką pasakysiu, taip, truputį užtęsim.
Dr. Zinzer turi gauti galimybę atsakyti.
Ačiū, Tedai. Noriu pabrėžti, kad universitetas nusipelno
išsaugoti savo stiprybę ateityje,
- nesvarbu… - Atsiprašau.
Sakote, kad kurčiasis negalėtų to užtikrinti ateityje?
Jokiu būdu.
Gregai, atsiprašau, kad mano žodžiai jus suerzino.
Jo gestai tapo daug emocingesni.
Taigi, tai reiškia, kad buvusiems prezidentams
nepavyko, jei jie neišugdė kurčiųjų lyderių.
Jis surado savo balsą.
Gerai, nepamirškite, kad valdyboje yra 17 girdinčiųjų.
Beveik visi jie visai nemoka gestų kalbos.
Jie ničnieko nežino apie kurčiuosius.
Triskart per metus jie ateina, susitinka, nubalsuoja ir išeina.
Noriu būti kuo labiau kurčiasis.
Jie nieko neišmano apie kurtumą,
todėl dr. Zinzer neturėtų klausyti patikėtinių valdybos.
Jie turėtų atsižvelgti į mūsų reikalavimus ir norus, nes mes žinome.
Gerai, bičiuliai, deja,
turime užbaigti diskusiją.
Matėte šio vakaro laidą, aš – Tedas Kop…
KETVIRTADIENIS
PASIGNALIZUOKIT UŽ KURČIAJĮ PREZIDENTĄ DABAR
Studentai stiprėja, mašinoms signalais, kurių jie negirdi,
reiškiant paramą jų tikslui.
KURČIŲJŲ GALIA TEGUL AMERIKA MUS PAMATO / IŠGIRSTA!
Žmonės mojavo pro langus.
SIGNALIZUOK
Tarsi… Atsiprašau.
Atsiprašau.
Čia girdinčiųjų dalykas, žinau.
Atsiverčiau laikraštį, pirmąjį puslapį.
NACIONALINĖS GRUPĖS PRISIJUNGIA PRIE GALADETO PROTESTO
Mane nukrėtė šiurpas.
Studentų protestas, kilęs
vieninteliame šalyje laisvųjų menų koledže kurtiesiems,
šįvakar pritraukė visos šalies dėmesį.
Aš užjaučiu studentus.
Manau, įsiklausyti būtina.
Manau, tai gera mintis.
Reakcija buvo stipri lyg sprogimas.
Dar daugiau skambina iš visos šalies,
siūlo paramą ir dolerius.
Finansinę paramą galima siųsti
Nacionalinei kurčiųjų draugijai, skirtą kampanijai „Kurčiasis prezidentas dabar“.
Tiesą sakant, studentai teigia surinkę
daugiau nei 27 000 dol. savo kampanijai.
Mes stiprėjame
ir vis labiau augame kaip grupė.
Žmonės nuolat prašė manęs duoti interviu.
Gregas „Hla-bokas“.
Gregas Hlaibokas.
Jis – Gregas „Hil-bokas“.
Kažkas priėjo ir padavė man mikrofoną,
pasakiau: „Ne, man jo nereikia. Nereikia. Ačiū.“
Nemanote, kad jie galvojo
apie universiteto gerovę?
Ne.
Kiek žinome,
iš visos šalies pilni autobusai žmonių
važiuoja čia prisijungti prie protesto.
Mes ne tik sulaukiame žinių
iš visos šalies, bet iš viso pasaulio.
Iš Švedijos, Vokietijos, Afrikos.
Gavome faksą iš Kinijos.
Nesupratau kinų kalbos,
bet buvo palaikančio žmogaus nuotrauka.
Tai mūsų pilietinių teisių judėjimo pradžia.
Sakydami, kad Galadeto studentai
buvo engiami, ką turite galvoje?
Ar baltieji kalba už juoduosius universitete?
Daugybė afroamerikiečių
atėjo mūsų palaikyti.
Jie suprato.
…DIRBTI GIRDINČIŲJŲ PASAULYJE
Daugybę metų kurtieji buvo gan pasyvi mažuma.
Šią savaitę jie tapo gan reiklūs.
Girdintieji mums aiškina, ką gali dėl mūsų padaryti.
Jie dažnai sako: „Mes jums padėsime“,
bet mes prašome…
- Ar norite daryti tai patys? - Taip.
Išreiškiame nusivylimą
patikėtinių valdybos veiksmais. Galadeto studentai yra teisūs.
Metas patikėtinių valdybai pripažinti, kad padarė klaidą.
Mes nesiliausime.
Mes kovosime toliau.
Prieš tai skendėjome tamsoje…
kad dabar pasaulis galėtų mus pamatyti.
Mes vis stiprėjame
ir dabar esame išties stiprūs.
Iki to laiko maniau, kad tai tik studentų protestas.
Man prireikė šiek tiek laiko
suprasti, kad tai nėra vien protestas.
Tai – revoliucija.
Sėdėjau ir galvojau:
„Ką aš padariau?
Dabar esu dekanas…
bet kurčiasis būsiu amžinai.“
Vakar
aš pripažinau valdybos teisę
paskirti Galadeto universiteto prezidentą.
Tiesą sakant, valdybos sprendimas man asmeniškai
sukėlė ir kelia pyktį.
Privalau viešai išreikšti paramą
Galadeto bendruomenės požiūriui.
Tada Kingas sako: „Aš suklydau“,
o mes sureagavome: „O“.
Dažnai sakome, kad geriausias mokytojas
sugeba gerai mokytis.
Galadeto universitetas daug išmoko iš savo studentų.
Jie tapo mūsų mokytojais.
Visi kurtieji turi būti dėkingi Galadeto studentams už tai,
kad šie užsispyrė, jog mūsų laikas jau atėjo.
Tiesiai iš Galadeto prie manęs prisijungė
viena iš studentų lyderių, Bridžeta Born.
Gal galite pasakyti, ką studentai
mano apie pasikeitusią dr. Džordano nuomonę?
Jam atsivėrė akys.
Maždaug: „Suprantu.“
Jis tapo geresniu, nauju kurčiuoju.
Jis suprato, kad reikėjo ne galvoti: „Pralaimėjau…“
Ne.
Nieko blogo būti kurčiuoju.
Vakar stovėjote su prezidente Zinzer.
Šįvakar, jei jie žiūri
ar jei norite jiems kažką perduoti, ką pasakytumėt?
Paprašyčiau dr. Zinzer nuoširdžiai savęs paklausti…
apsidairyti, kas vyksta visoje šalyje,
ir labai rimtai pagalvoti,
ką visa tai reiškia kurčiųjų pasauliui.
AR GREGAS YRA P
Atėjusi į Galadeto universitetą
aptikau gilėjančią krizę.
Pabudau…
Pasirodo, naktį, kai visi miegojo,
įvyko spaudos konferencija.
Šis postas yra labai svarbus simbolis,
todėl turime reaguoti į svarbesnę problemą.
Taigi, nusprendžiau,
kad tvarka bus sklandžiausiai atstatyta,
jei atsistatydinsiu.
Ji iš tikrųjų atsistatydino!
Ir visi sakė: „Tave kalbina teletaipu.“
Turėjau pereiti per studentų miestelį.
SEKMADIENIS
Kai įsėdau į furgoną, vairuotojas nuspaudė greičio pedalą.
Nespėjau net durelių užverti.
Teletaipas buvo stiklinėje būdelėje.
Tarsi miniakvariume, visi į mane spoksojo.
ČIA GREGAS P
Stovėjau šalia Grego.
Buvau aš, Timas, Bridžeta – mes keturiese.
Buvome visai šalia.
Manęs paklausė: „Kas tavo broliai ir seserys?“
Tam, kad patikrintų, ar nesu apsimetėlis.
BRIUSAS, STIVENAS, NENSĖ
…Džeinė Baset Spilman
nori paskelbti jums pranešimą.
Ponia Spilman?
Labas vakaras.
Šią savaitę mums paaiškėjo,
kad visiškai nesupratome,
su kokiomis rimtomis problemomis susidūrėme.
Kai kurių žmonių galvose aš tapau trukdžiu
universiteto ateičiai.
NORIU JUMS PRANEŠTI…
Man iš tiesų labai rūpi Galadeto ateitis,
todėl pašalinu šią kliūtį.
Šiandien įteikiau atsistatydinimo pareiškimą.
SPILMAN ATSISTATYDINO
Būdelė tiesiog drebėjo.
Teletaipo ekrane ėmė bėgti padriki simboliai.
Valdyba buvo sukviesta
ne tik paprasčiausiai išrinkti prezidentą,
bet ir padėti įgyvendinti svajonę.
Paskirti kurčiąjį
į prezidento postą
puikiausioje mokslo įstaigoje,
skirtoje kurtiesiems ir neprigirdintiesiems,
visame pasaulyje.
I. KINGAS YRA PREZIDENTAS
Studentai ir jų lyderiai:
Timas,
Bridžeta,
Gregas,
Džeris.
Jūs sugebėjote suvienyti,
sutelkti jėgą ir rasti tikslą,
parodėte drąsą
ir radote savyje galią
formuoti savo pačių ateitį.
Galadeto universiteto studentai šįvakar
švenčia tai, ką jie vadina drąsios naujos eros pradžia.
Studentai nesulauks atsakomųjų veiksmų
dėl protestų,
valdybos daugumą sudarys kurtieji.
Kingas!
Šią savaitę galime nuoširdžiai pasakyti,
kad mes visi kartu, vieningai
įveikėme savo pačių nenorą ginti savo teises.
Kurčiųjų jėga!
Kaip jaučiuosi?
Nerealiai.
Negaliu paaiškinti.
Tiesiog labai didžiavausi.
Dar niekad taip nesididžiavau
būdamas kurčiu.
Mes visi kaip vienas!
Tiesiog pamiršom
viską, kas tarp mūsų nutiko per tą savaitę.
Nuolat girdime: „Negalite.“
Mes pasakėme: „Ne, ne šįkart.
Kurtieji gali.“
Dairiausi ir galvojau,
kad kurčiojo girdinčiųjų pasaulyje niekas nestabdo.
Atsiminsi tai amžinai!
Pasikalbėjau su seneliu.
Jis pasakė: „Buvai teisus.“
Man apsunko širdis.
Pamatyti, kad senelis man taip sako.
Turbūt pasielgiau teisingai.
Pasaulis mano, kad esame niekas!
Ar mes – niekas?
Ne!
- Ar mes – niekas? - Ne!
Mes būsime išgirsti!
PERGALĖ GALADETE PRISIDĖJO PRIE PLATESNIO JUDĖJIMO
UŽ NEGALIĄ TURINČIŲ ŽMONIŲ TEISES
PO DVEJŲ METŲ KONGRESAS PRIĖMĖ
AMERIKIEČIŲ SU NEGALIA ĮSTATYMĄ
I. KINGAS DŽORDANAS 18 METŲ DIRBO GALADETO U-TETO PREZIDENTU
PO TO VISI PREZIDENTAI BUVO KURTIEJI
Išvertė Sandra Siaurodinė